Margit Meyer-Rödenbeck | Roekeloos
Jurg Human en Margit Meyer-Rödenbeck, die eienaars van Die Boer skerts: “Ons is al twee effens mal. En toe ontdek ons dat ander kunstenaars mal is oor óns malligheid.”
Amanda Strydom skryf: “Margit en Jurg,julle het die byna onmoontlike vermag deur ‘n volwaardige teater restaurant na Oudtshoorn te bring. Die tegniese personeel (klank en beligting) was uitmuntend, die atmosfeer ongelooflik,die gehore was ekstaties, nie net oor die vertonings nie, maar oor die luuksheid van heerlik sit by ‘n tafel in die pragtige dekor van die teater en die wonderlikste kos te geniet deur ‘n briljante sjef,Jean-Louis.”
Dis baie maklik: Kies ’n vertoning en koop ’n kaartjie (by dieselfde plek waar jy al jou ander feeskaartjies kry). As jy iets wil eet, daag jy net vroeër oop. Die restaurant maak twee uur voor elke vertoning oop en bedien ontbyt, middag- en aandete. Kaartjies sluit nie etes en drankies in nie.
Vanjaar sal die derde jaar wees wat Die Boer KKNK sy deure in Oudtshoorn sal oopmaak, en alreeds het hy, net soos “Ouboet” in Durbanville diep spore getrap in die vermaaklikheidskalender van die land. “Die Boer KKNK is ook geensins ‘n replika van Die Boer Durbanville nie. Die konsep is dieselfde, die kos is dieselfde en die akoestiek is selfs beter, maar hierdie “Boerin” het haar eie identiteit met ’n Karoo-aanslag en natuurlik ’n hele paar volstruisvere in die hoed!”
Oudtshoorn se NG Kerk Noord se saal is die venue vir die Boer KKNK en dit is n geweldige taak om so ‘n saal in ’n behoorlike teater en volle funksionele restaurant te omskep. Verskeie verbeterings moes aangebring word, onder andere, ‘n groot permanente decor en beligting-struktuur wat uit die dak gespan word. Die kombuis is ook aansienlik opgeknap en spog na dese met moderne toerusting. Dis nou ’n intieme teater, wat “onherkenbaar is nadat ons met hom klaar is”, en perfek is vir die vertonings wat hier aangebied sal word.
•	Jak de Priester: Reis na Gister
•	Francois van Coke Akoesties
•	Amanda Strydom: ‘n Rugsak vol Robyne
•	Jannie du Toit: Bonjour Monsieur Brel
•	Twee: Piekniek vir Twee
Die Boer ligbokse kry vorm in Oudtshoorn
Sy onthul die werklike redes hoekom vrouens nog mans “aanhou”, sy ontleed die Suid Afrikaanse “braai” in detail uit ‘n blonde sielkundige oogpunt.
In die proses word ingewikkelde onderwerpe soos trofeejag, homopatie, arachnofobia en hondsdolheid onder die vergrootglas geneem. En vir die eerste keer, maak ouma Dowe Dolla (ook vertolk deur Margit Meyer-Rődenbeck) ook haar verskyning op die verhoog om ‘n meer wyse en historiese (of is dit nou histeriese?) perspektief aan alledaagse gebeure in ons land te gee.
Verwag nog ‘n lag/minuut woorde-tsunami van Suid Afrika se gunsteling blondine.
Met: Margit Meyer-Rődenbeck
Teks en Lirieke: Jurgen Human
Musiek en Spelleiding: Emile Minnie
Geen onder 12 jaar. (Taalgebruik)
16, 17 MAART	Die Boer restaurant teater – Durbanville (Voorskoue)
021 979 1911 / 083 406 0111 / aanlyn by www.dieboer.com
KKNK:	kykNET Hőerskool – Oudtshoorn
24 Maart om 16:00; 25 Maart
8 April Atterbury Teater – Pretoria
17 April Garenworl – Johannesburg
25, 26 Mei Die Boer restaurant teater – Durbanville (Voorskoue)
27 Mei Ou Meulteater – Paarl
Liewe Heksie : Flower Power,
Daar is min teaterstyle wat kinders én volwassenes spontaan vermaak soos ’n pantomime. Blommeland se manewales gaan jou nog laat runnik … o, Griet! Ek bedoel grinnik.
Hannes van Wyk se koning Rosebravo (’skuus… krans) sal jou hartkloppings gee en Zanne Stapelberg, à la Koninginby, se hoë C sal die stalaktiete in die Kangogrotte laat spat.
Dié produksie is ter verering van Verna Vels, die wenner van die Afrikaans Onbeperk-prys vir Lewensbydrae.
Met: Margit Meyer-Rödenbeck, Chris van Niekerk, Loukmaan Adams, Hannes van Wyk, Zanne Stapelberg, De Klerk Oelofse, Crystal-Donna Roberts, Emile Minnie en Luca Human
Teks: Francois Toerien en Margit Meyer-Rödenbeck, gegrond op Verna Vels se verhale
Kostuums: Rouve Hattingh en Susanne Strydom
Stel: Gerrit Snyman
Beligtingsontwerp: Pieter-Jan Kapp
Kaartjies: R100 (volwassenes); R75 (kinders)
Datum: tot 11 April: 09:30
Dis ‘n ingewikkelde en senutergende proses en Dolla besluit om die hulp in te roep van eksperts op die gebied soos Kenny Kunene, Arthur Brown en Kotie se consultant Rashid van die Vlakte.
Sy leer ongelooflike nuttige nuwe inligting soos wanneer die beste tye is om deur restaurante en ryk mense se rubbish-bins te snuffel op soek na kontantstrokies wat mens kan eis, asook hoe om die eekhorings in jou tuin afhanklikes te maak.
Sy besluit ook om navorsing te doen oor wie eintlik in charge is van die geld wat sy betaal en maak ‘n dinner date met die ambassadeur van China.
Dolla vat die gehoor weereens op n roller-coaster rit wat elke nou en dan dreig om te ontspoor … want net soos brandewyn, het belasting nie brieke nie.
Dolla skop af in haar eie valley met die “dress rehearsals” op 11-13 Feb by die Boer Restaurant teater in Durbanville. (021 979 1911 of aanlyn by www.dieboer.com)
14 Feb vier sy Valentynsdag in die Oos-Kaap by Barklystraat Teater in Uitenhage.( 041 922-0575/ 0833799590)
7 en 12 Maart is Dowwe Dolla betaal belasting te sien by die Woordfees en 29 Maart-1 April draf sy die KKNK kaf. Bespreek vir die twee feeste by Computicket.
16 April Atterbury-teater, Pretoria
11 – 15 Junie weer by Die Boer in Durbanville.
Dowwe Dolla maak somme
Teks: Jurgen Human
Tegnies: Carna Visser
Kostuums: Heinz in Style
Koos Kombuis se musiek en skrywe is wel bekend en gewild.
Een van sy gewildste lirieke is die van “Kytie”. Dis eers met dieper ondersoek agter die liedjie wat ons leer Kytie was ma, vriendin, warmte en liefde vir ’n seun wat effe anders was. In ’n tyd toe dit nie aanvaarbaar was om ander en “anders” te aanvaar nie, het Koos en Kytie ’n band gehad wat beide se leefwêreld moontlik gemaak het.
Die Kytie-storie is universieël en kan oor vele huishoudings vertel word. Die skrywer, Alexa Strachan, se diepe navorsing (en onderhoude) in Koos Kombuis se lewe het die bekende liedjie tot ‘n mooi verhaal gebring vir die verhoog.
Alhoewel Koos nie self die verhoog betree nie, voel jy sy teenwoordigheid deur die teks en spel van akteurs Vaughan Gardiner en Crystal Donna Roberts. Regisseur, Margit Meyer–Rödenbeck, se samevatting van al die elemente bring lewe tot die verhaal wat tegelyk so tragies, so mooi, en soms ook net vrek snaaks is.
Met: Crystal Donna Roberts & Vaughan Gardiner
Teks: Alexa Strachan
Regie: Margit Meyer–Rödenbeck
Vervaardigers: Oosthuizen Produksies & Herman Pieters
Tegnies: Liezel Foot
Crystal Donna Roberts & Vaughan Gardiner